**Cu România la ofiţerul stării civile**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dă câmpia într-o parte

şi Carpaţii fă-i ca turta

pregăteşte-te de moarte

dacă tot te doare burta

Fă Carpaţii iar ca turta

bagă Prutul în seringă

să vedem atinge ţinta

Dobrogea gata să ningă

Bagă Prutul în seringă

pregăteşte-te de moarte

luna-i agăţată-n grindă

dă-ţi câmpia într-o parte

Şi Carpaţii fă-i ca turta

pe loc să opreşti nunta

Costel Zăgan, CEZEISME II